Alle fem havde prøvet det før. For en dag var politikken lagt på hylden. Fem folketingskandidater fra Mariagerfjordkredsen havde allerede før valget blev udskrevet sagt ja til at være indsamlere på initiativ fra den socialdemokratiske kandidat Per Husted. - Jeg synes det er en god sag, og det er vigtigt at vi også kan tage os tid til det, selvom vi har hovederne fulde af valgkamp, siger han. Dansk Flygtningehjælp samlede i dag ind til ofrene for konflikten i Darfurprovinsen i Sudan.  Hobro fik Per Husted hjælp af både sine kandidatkolleger fra Venstre, Det Radikale Venstre, SF og de konservative. Alle som én nægtede de, at der var tale om stemmefiskeri. - Jeg har samlet ind i mere end tredive år, så jeg havde gået min rute, uanset om der var vej eller ej, siger Birgitte Josefse (Venstre). - I dag er jeg Leon Sebbelin. I morgen tager jeg så jakken med Kryds B på igen, siger den radikale folketingskandidat. Han suppleres af Anders Hvashøj. Den konservative kandidat gik sin runde i Nørre Onsild. - Det grønne jakke er blevet hjemme. Valgkamp er én ting. Indsamlingen noget andet, siger Anders Hvashøj (Kons.) For SF,eren Karen Touborg er indsamlingen ved at udvikle sig til en tradition for hende og hendes to døtre. - Vi bruger det til at få noget tid sammen og få snakket en masse. Det er ikke stemmefiskeri, siger Karen Touborg (SF). I det tidligere Hobro Kommune var folketingskandidaterne med til at indsamle 44.068 kroner i dag. Det er næsten på kroner og øre det samme som i fjor - så de 45 indsamlere holdt et fint snit på godt 1000 kroner pr. raslebøsse. - Det er helt tilfredsstilende, siger Per Husted efter en hektisk dag, som både folketingskandidat og koordinator for indsamlingen.

Opsummering:
Fem folketingskandidater stemte i dag dørklokker i Hobro. De var nemlig indsamlere for Dansk Flygtningehjælp.